"Verlange" deur Toon van den Heever
Di, 23 Oktober 2018 06:18
Die son daal in glorie; basuine
Steek op in die hemel van kleur
En knetter oor rotse en duine,
Wat die troos van sy taptoe verbeur;
Die klowe word pers en die hange,
Die bergtoppe bloos in hul' prag;
Die wind blus die gloed en maak gange
Van groen en smarag.
Maar gee my 'n dag op die Hoëveld,
Waar 'n wilkerboom druip oor 'n voor,
Waar die rooi vesels spoel in die water
En die vinkneste wiegel daaroor.
Ek wil douspore trap op die kweekvlak,
Ek wil groen sien en skoon asemhaal;
Ek is sat van die dal van Giloam,
Waar net knoetsige boom'graamtes praal.
*Taptoe verwys na die "aandsinjaal" (laaste taptoe) wat op 'n trompet uitbasuin word. Dit word o.a. by begrafnisse gespeel.
*Wilkerboom, waarskynlik die Safsaf-wilger of Fluitjieswilger (Salix mucronata), die enigste inheemse wilgerboom in Suider-Afrika.
*Die Dal van Giloam moet een of ander droë en dorre plek wees (dit klink amper Bybels).
Stop die kollektiewe straf van minderhede in Suid-Afrika
Een minuut van u tyd asseblief!; Wo, 17 Oktober 2018 19:06
Teken asseblief hierdie petisie voor 11 November 2018:
Ons, die mense, vra die federale regering van Amerika om 'n beroep op die Amerikaanse Kongres te doen om 'n probleem op te los:
1) As die leier van die vrye wêreld, sal dit van groot belang wees as die Amerikaanse regering die rassistiese optrede van die Suid-Afrikaanse regering en radikale groepe teenoor minderhede veroordeel:
- Oproepe tot die moord, marginalisering, vervolging, rasseprofilering, ontmensliking en teikening van enige minderheidsgroep, asook die versuim om organisasies en individue wat hulle daaraan skuldig maak te vervolg;
- Enige wet wat grond onregmatig onteien of dreig om eienaarskap sonder billike en regverdige vergoeding te vervreem;
- Die wrede moord, marteling en aanvalle op minderhede, veral op wit boere in SA, en die daaropvolgende ontkenning daarvan deur die regering en president Ramaphoza.
2) Aankondiging ter ondersteuning van 'n tweestaat-oplossing;
3) Voorsiening van strategiese adviseurs.
Gebed voor ete
Wo, 17 Oktober 2018 04:20
Jan, 'n gelowige man gaan jag. In die bos storm 'n leeu hom. Hy bid, Here laat dit 'n Christelike leeu wees en dat hy my genadig sal wees.
Die leeu stop by Jan, sit sy poot op Jan se kop en sê:
"Seën, Heer die voedsel wat vir my voorgesit is, en maak my opreg dankbaar daarvoor. Amen"
Dans ten bate van Gelyke Kanse se hofstryd vir die behoud van Afrikaans by die U. Stellenbosch
So, 14 Oktober 2018 14:47
Daar word 'n dans gehou ten bate van Gelyke Kanse se hofstryd vir Afrikaans by Stellenbosch, almal is welkom.
Hieronder is die pamflet wat ek ontvang het:
Swart Twitter Vier Afsterwe van Pik Botha - Telegraaf.co.za
So, 14 Oktober 2018 14:43
Swart Twitter het die afsterwe van wyle minister van binnelandse sake, Pik Botha, verwelkom en van die geleentheid gebruik gemaak om met grondonteiening te dreig.
So, 14 Oktober 2018 07:01
'n Sebra (kwagga) ontsnap uit die dieretuin en beland op 'n plaas. Sy stop by die varkstalle en vra: "Wie is julle, en wat doen julle?"
"Ons is varke," antwoord die beer. "Ons eet, snork en slaap, en die res van die tyd rol ons in die modder rond."
Nie iets vir haar nie, dink die sebra, en stap aan.
By die koeie stop sy weer en vra: "Wie is julle, en wat doen julle?"
"Ons is koeie," antwoord een. "Ons staan die hele dag in hierdie veld en eet gras."
Ook nie iets vir haar nie, dink die sebra, en stap verder.
Uiteindelik kom sy by die hings in sy stal.
"Wie is jy, en wat doen jy?" wil sy weet.
"Wel," antwoord die hings, "trek uit daai pajamas, dan wys ek jou."
Sa, 13 Oktober 2018 08:49
Die kleurvolle politikus, Pik Botha, is op 12 Oktober 2018 by sy huis in Pretoria oorlede nadat sy organe ingee het. Hy was 86 jaar oud. Almal het nie noodwendig met sy standpunte saamgestem nie, maar as die man gepraat het, het die mense aan sy lippe gehang. Een van sy bekendste sêdinge was: "Dit maak nie saak of jy 'n sebra ('n metafoor vir Suid-Afrika) deur die swart streep of deur die wit streep skiet nie, die hele dier vrek." Hy was ook bekend vir sy omstrede opmerking tydens die Apartheidsjare dat hy nie sou omgee om onder 'n swart staatspresident te dien nie.
Botha is op 27 April 1932 op Rustenburg in die Transvaal gebore. Hy het in 1953 by die departement van buitelandse sake aangesluit en het in Swede, Duitsland en in Den Haag diens gedoen. In 1974 het hy Suid-Afrika se permanente verteenwoordiger by die Verenigde Nasies geword. 'n Jaar later is hy aangestel as Suid-Afrika se verteenwoordiger in die VSA en op 1 April 1977 het hy Suid-Afrika se Minister van Buitelandse Sake geword.
Botha was een van die groep "gematigde" lede van die Nasionale Party wat deelgeneem het aan die politieke maneuvers om 'n opvolger vir B.J. Vorster as Eerste Minister te kry. Hy was ook nou betrokke by die onderhandelings wat uiteindelik tot vrede in Angola en die onafhanklikheidswording van Namibië in 1990 sou lei.
Botha het later as Minister van Mineraal- en Energiesake (1994-1996) in die regering van nasionale eenheid onder Nelson Mandela gedien totdat die Nasionale Party hom van die regering onttrek het. In 2000 het by die African National Congress aangesluit. Hoewel hy die ANC-regering aanvanklik ondersteun het, het hy hulle later jare ook skerp gekritiseer.
Met 'n dienstyd van 17 jaar, was hy een van die wêreld se langsdienende ministers van buitelandse sake. Dit is seker ook veilig om te sê dat hy Suid-Afrika se langste dienende diplomaat was. Hy sal onthou word as die man was Apartheid by die VN moes verdedig, vir die vrede wat in Angola gesluit is, Namibië se onafhanklikheid en sy betrokkenheid by Suid-Afrika se oorgang na 'n swart meerderheidsregering in 1994.
"By Pramberg blêr 'n moflam" deur Boerneef
Vr, 12 Oktober 2018 19:04
BY PRAMBERG BLÊR 'N MOFLAM
by Pramberg vrek 'n moflam
[Die gedig verwoord 'n gevoel van wanhoop in 'n tyd van uiterste droogte. Dit betreur die sterfte van 'n moflam (Merino-skape word mowwe genoem). Ironies genoeg het Pramberg sy naam gekry omdat dit soos 'n vrou se bors ('n plek van voeding) gevorm is. Pramberg is deel van die Tankwa-Karoo Nasionale Park tussen Ceres en Calvinia, 'n uitgestrekte, eensame stuk aarde aan die voetheuwels van die Sederberge. Op die einde is die een se dood die ander se brood.]